Zala Megyei Kosárlabda Szövetség

 ZALA MEGYEI BAJNOKSÁG

VERSENYKIÍRÁSA

2016/2017.





 ZALA Megyei Kosárlabda Szövetség

SZÉKHELY: MAGYAR SPORTOK HÁZA – MAGYAR KOSÁRLABDÁZÓK ORSZÁGOS SZÖVETÉSGE

1146 BUDAPEST,ISTVÁNMEZEI ÚT 1-3.

TELEFON: 06-1/460-6825

TELEFAX: 06-1/252-3296

POSTACÍM: 8900 Zalaegerszeg, Kossuth L. u 47-51

Telefon szövetség: 06-92/348-209

Szalai Zsolt: 06-30/987-1341

Földesi Ádám: 06-30/489-8715

Telefax: -----

Adószám: **19012504-2-42 (MKOSZ)**

Bankszámlaszám: 10300002-20316431-49020360 [MKB BANK]

E-Mail: mksz\_zala@hunbasket.hu

Internet honlap: http://www.kosarsport.hu/zala/

MEGTÁRGYALTA ÉS JÓVÁHAGYTA AZ MKOSZ VERSENYBIZOTTSÁGA:

KIADVA: 2016. augusztus 22.

1. **A VERSENY**
	1. A Zala Megyei Kosárlabda Szövetség (a továbbiakban: ZMKSZ) által szervezett felnőtt és utánpótlás versenyek.
2. **A VERSENY CÉLJA**
	1. A Zala megyei csapatok versenyeztetése, a bajnoki címek és a helyezések eldöntése.
	2. A ZMKSZ stratégiai céljainak megfelelően, a sportág népszerűségének és versenyképességének javítása.
3. **A BAJNOKSÁG RENDEZŐJE**
	1. A Zala Megyei Kosárlabda Szövetség gyakorol valamennyi olyan jogkört a sportszervezetek, a játékosok és a bajnokságban közreműködő valamennyi személy felett, amelyre a jogszabályok, a Magyar Kosárlabdázók Országos Szövetségének (a továbbiakban: MKOSZ) szabályzatai, valamint a Versenykiírás felhatalmazzák.
	2. A ZMKSZ jogosult elvégezni minden döntést igénylő egyeztetést. A Versenyszabályokkal, Versenykiírással összefüggésben a ZMKSZ Versenybizottság jogosult első fokon eljárni és határozatot hozni minden olyan ügyben, amely a Versenyszabályok, az MKOSZ és jelen Versenykiírás kapcsán a bajnokság lebonyolításával függ össze. A ZMKSZ hivatalból vagy kérelemre jár el.
4. **A VERSENY IDEJE**

A résztvevő csapatok függvényében, a verseny várható ideje: 2016.10.01-től 2017.06.15-ig.

1. **A BAJNOKSÁGBAN VALÓ RÉSZVÉTEL FELTÉTELEI**
	1. Azon sportszervezetek, iskolai csapatok, baráti társaságok, amelyek teljesítik a nevezés feltételeit.
	2. A bajnokságban való részvétel feltételei:
	3. Sportszervezetek esetén a 2004. évi I. törvény 31, 32, 33 §-ában rögzített, a sportegyesületekre és sportvállalkozásokra előírt indulási jogosultságot biztosító dokumentumok csatolása (30 napnál nem régebbi cégkivonat, bírósági kivonat, a megyei bíróság igazolása az egyesületi formában működő sportszervezetről, hogy a társadalmi szervezetek nyilvántartásában szerepel),
	4. Sportszervezetek esetén a szervezet tevékenységei köreiben szerepel az egyéb sport tevékenység,
	5. A verseny résztvevői rendelkeznek és a bajnokság teljes időszaka alatt rendelkezni fognak mindazon személyi, tárgyi és pénzügyi feltételekkel, melyek szükségesek a bajnokságban való részvételhez, a jelenleg ismert és jövőben vállalt pénzügyi kötelezettségek teljesítéséhez,
	6. Az MKOSZ Elnöksége által jóváhagyott előírt edzői szakképesítéssel rendelkező edzőket foglalkoztat, viszont a ZMKSZ által kiírt bajnokságban az edző szakképesítés megléte nem kötelező.
2. **NEVEZÉS**
	1. A verseny résztvevői 2016. szeptember 22-ig (nevezési határidő) nevezhetnek az MKOSZ által kialakított elektronikus bajnoki nevezési rendszerben (http://mkosznevezes2016.flexinform.hu/).
	2. Nevezési díj

 A nevezési díjat magában foglaló Szövetségi díj összegét a Díjfizetési szabályzat 2016/2017. tartalmazza, mely összeg a ZMKSZ bankszámlájára fizetendő, a nevezés benyújtásával egyidejűleg.

* 1. A nevezés egyéb feltételei
	2. A nevezési határidőig rendezi esetleges tartozásait az MKOSZ-el, a ZMKSZ-el és az MKOSZ egyéb tagegyesületeivel, valamint rendezi éves tagsági díját, mely díj összegét a Díjfizetési szabályzat 2016/2017. tartalmazza és az MKOSZ tagdíj bankszámlájára fizetendő.
	3. A nevezéssel a verseny résztvevője vállalja, hogy a következő dokumentumokat a nevezési határidőig a ZMKSZ részére elküldi:
	4. a nevezési lapot (aláírva és pecséttel ellátva),
	5. a nevezési díjat magában foglaló Szövetségi díj befizetéséről szóló igazolást,
	6. a bajnokságban való részvételhez szükséges a Versenykiírásban rögzített kötelezettségekről szóló írásos nyilatkozatot,
	7. 30 napnál nem régebbi cégkivonatot, bírósági bejegyzés másolatot,
	8. a 3 vagy több csapatot indító sportszervezet esetén azok közös szövetségi kapcsolattartójának nevét,
	9. a sportszervezet szponzori névvel kiegészített hivatalos nevét, valamint hivatalos képviselőjének nevét,
	10. a hazai mérkőzések színhelyéül szolgáló terem teljes címét.
	11. Nevezések elutasítása
	12. A nevezések elfogadásáról első fokon a ZMKSZ dönt a nevezési határidő lejártát követően, 3 munkanapon belül. A ZMKSZ jogosult egy alkalommal, legfeljebb 2 munkanapos határidő kitűzésével a nevezését hiányosan benyújtó résztvevő hiánypótlásra felhívni, nevezési pótdíj megfizetése mellett, melyet a hiányok pótlásával egyidejűleg kell megfizetni és a megfizetés tényét igazolni. A díj összege 5.000 Ft. A határidő elmulasztása vagy a szükséges dokumentumok bármely okból ismételten hiányosan történt beadása esetén a nevezést el kell utasítani, további hiánypótlásnak helye nincs.
	13. A ZMKSZ végleges határozata ellen 8 napon belül fellebbezésnek van helye. A ZMKSZ nem fogadja el azon sportszervezetek nevezését, amelyek nem tesznek eleget a nevezés feltételeinek.
1. **LEBONYOLÍTÁS MÓDJA**
	1. Alapszakasz:

A bajnokságban az Alapszakasz helyezéseiért a csapatok 2 fordulós körmérkőzéses rendszerben küzdenek, majd az itt kialakult sorrend szerint kezdődik a rájátszás.

* 1. Rájátszás - helyosztók I.

Az alapszakasz 1-8 helyezett csapatai (1-8, 2-7, 3-6, 4-5) kuparendszerben 2 mérkőzésen döntik el az elődöntőbe jutást. A győztesek szintén kuparendszerben játszanak tovább a döntőbe jutásért a vesztesek pedig 1 mérkőzésen keresztjátékkal döntik el az 5-8 helyek végső sorrendjét.

* 1. A döntő 2 győztes meccsen, míg a további helyezések sorsa csak 1 mérkőzésen dől el. A 9-12 helyezettek további mérkőzésekkel döntik el a végső helyezéseket.
	2. A csapatok létszámától függően a lebonyolítási rendszer is változhat (A bajnokságot 12 csapattal tervezzük)
1. **MÉRKŐZÉS IDŐPONTOK**
	1. A mérkőzések helye Zalaegerszeg Ostoros Károly SPCS. időpontja pedig hétfőn és pénteken 19:00 , 20:15 illetve 21:30 órai kezdettel, kivéve a nemzeti ünnepeket illetve egyéb előre nem látható eseményeket.
2. **JÁTÉKJOGOSULTSÁG, JÁTÉKOSOK SZEREPELTETÉSE**
	1. A bajnokság mérkőzésein csak az a játékos szerepeltethető, aki szerepel csapata csoportos játékengedélyén, valamint érvényes sportorvosi engedéllyel rendelkezik, és ezt – kérés esetén – a hivatalos személyek képviselőjének hitelt érdemlően bizonyítani tudják. A verseny résztvevőjének képviselője felelős azért, hogy sportolói érvényes sportorvosi engedéllyel rendelkezzenek!
	2. Játékengedély kiadás:
	3. Határidő: 2017.02.20.
	4. Kosárlabdázó részére megyei játékengedélyt kiadni a jelen Versenykiírásban meghatározott időpontig lehet, úgy hogy az adott bajnoksághoz játékjogosultsággal rendelkezzen. Ezen időpontig valamennyi játékengedély kiadási és az át-, illetve leigazoláshoz szükséges dokumentumnak rendelkezésre kell állni, az eljárás megindítása a játékengedély kiadásához nem elegendő.
	5. Az amatőr sportolók játékengedély iránti kérelmüket sportszervezetükön keresztül nyújthatják be az ZMKSZ részére.
	6. Külön engedély alapján csapatonként korlátlan számú azonos, magasabb osztályban (MEFOB, NBII, NBI. U21, Utánpótlás Bajnokság, Budapest Bajnokság , Egyéb Megyei Bajnokság ) szereplő játékos is nevezhető, de közülük egyszerre maximum 3fő lehet azonos időben a pályán . Az engedély kiadásához a játékos azonos vagy magasabb osztályban szereplő csapatának írásbeli beleegyezése szükséges. (kölcsönadási engedély melléklet 4) (Ezen korlátozás nem vonatkozik a 1995.01.01 után született magasabb osztályban szereplő játékosokra feltéve, hogy nem sérti az e. pontot)
	7. A bajnokságban nem szerepeltethetőek azok a játékosok , akik a 2016/2017-es szezonra érvényes játékengedéllyel rendelkeznek (férfi-női NBI/A illetve férfi NBI/B-ben). Kivételt képez a 21 év alatti nem kölcsönjátékosként szereplő játékos.
	8. Női játékosok szerepeltetése engedélyezett korlátlan számban feltéve, hogy a d. pontban leírtakkal nem ütközik.
	9. A játéklehetőség biztosítása érdekében – amennyiben arra lehetőség van – az NB2-es sportszervezetek benevezhetik és a szabályok betartásával szerepeltethetik a megyei bajnokságban második, illetve harmadik (stb.) csapataikat. Amennyiben egy NB2-es csapat második, harmadik (stb.) csapatot indít, köteles a bajnokság megkezdése előtt legkésőbb szeptember 30-ig megnevezni legjobb első csapatbeli játékosait (min. 5 fő), akik nem szerepelhetnek a megyei bajnokságban indított második, harmadik (stb.) csapatban.
3. **NEM HAZAI NEVELÉSŰ JÁTÉKOSOKRA VONATKOZÓ SZABÁLYOK**
	1. A bajnokságban nem hazai nevelésű játékosok csak az MKOSZ engedélyével szerepeltethetők. A kérelemhez a következő dokumentumokat kell csatolni:
	2. Magyarországon nappali tagozaton tanuló játékos esetén
* a játékos írásos nyilatkozata arról, hogy kosárlabda tevékenységéből semmiféle jövedelemmel nem rendelkezik,
* nappali tagozatos iskolalátogatási bizonyítvány.
	1. Magyarországon munkát vállaló játékos esetén:
* a játékos írásos nyilatkozata arról, hogy kosárlabda tevékenységéből semmiféle jövedelemmel nem rendelkezik,
* munkavállalási engedély,
* munkáltatói igazolás.
	1. A FIBA szabályzatban előírtaknak megfelel.
1. **ÓVÁS – FELLEBBEZÉS**
	1. Az óvással és fellebbezéssel kapcsolatos általános szabályokat a „Magyar Kosárlabda Versenyszabályok” tartalmazza.
	2. Az Alapszakasz utolsó három fordulójában az óvás beérkezési határideje a mérkőzést követő munkanap 16.00 óra, míg a Play-off rendszerű mérkőzéseken a mérkőzést követő munkanap 11.00 óra. (Ha a mérkőzést követő nap munkaszüneti nap, abban az esetben a Versenybizottságot a mérkőzést követő nap 10.00.órájáig telefonon kell értesíteni a beküldött óvásról, s az óvás mellé csatolni kell az egyesület ügyvezetőjének hivatalos nyilatkozatát, mely szerint vállalja, hogy az óvási letétet a következő munkanap 10.00 órájáig megfizetik.
	3. Az Alapszakasz utolsó három fordulójában az óvással kapcsolatos döntés elleni fellebbezések beérkezési határideje a döntés kézhezvételétől számított 12 óra, míg a Play-off rendszerű mérkőzések esetében a döntés kézhezvételétől számított 6 óra. A fellebbezési lehetőség pontos határidejét ezekben az esetekben az I. fokú határozatnak tartalmaznia kell.
2. **DÍJAZÁS - KUPASZEREPLÉSI JOG**
	1. A bajnokságok 1-3. helyezett csapatai érem (18 fő) , kupa díjazásban részesülnek.
	2. Külön tárgyjutalomban részesül az alapszakasz legtöbb pontot illetve legtöbb hárompontost dobó játékosa.
	3. A legsportszerűbb csapat Kaczor Jenő díjban részesül.
	4. 2016 január 1 – 2016 december 31 közötti időszak legjobb megyei bajnokságban szereplő játékosa az „Év Megyei Kosárlabdázója” díjat nyeri el, melyet 2017 –ben második alkalommal fogunk átadni.
3. **JÁTÉKVEZETŐK, MÉRKŐZÉS ELLENŐRŐK**
	1. A bajnokság mérkőzéseit a játékvezetők 2 játékvezetős rendszerben vezetik, amelyre az ZMKSZ Játékvezető Bizottsága jelöli ki őket. Egy mérkőzésen a 3-as játékvezetői rendszert csak és kizárólag az MKOSZ főtitkára engedélyezheti.
	2. A játékvezetők, ellenőrök és más hivatalos személyek díjait a 5-ös számú melléklet tartalmazza.
	3. A játékvezetőkkel és ellenőrökkel kapcsolatos további szabályokat a „Magyar Kosárlabda Versenyszabályok” tartalmazza.
4. **INFORMÁCIÓ, STATISZTIKA**
	1. Mérkőzésekről statisztika nem készül
	2. Az eredmények, tabellák megtekinthetőek a <http://kosarsport.hu/zala/> oldalon
5. **EGYÉB RENDELKEZÉSEK**
	1. A Forest Zala megyei bajnokságban a játékidő 4x8 perc normál időméréssel. Hosszabbítás 5 perc. Időkérések rendje megegyezik a normál kosárlabda játékszabályokkal.
	2. A ZMKSZ mérkőzésein a várakozási idő 5 perc.
	3. Időpont-módosítás a mérkőzés időpontja előtt legalább 5 nappal díjmentesen, ez után legalább 2 nappal az eredeti időpont előtt 2.000 Ft+ÁFA pótdíj befizetése mellett az ellenfél csapatvezetőjének beleegyezésével, és az új időpont közlésével lehetséges. 2 napon belül csak különleges helyzetre való tekintettel halasztható mérkőzés. **Erre engedélyt kizárólag a Versenybizottság adhat!**

Az elmaradt mérkőzést, az eredeti időpontot követő 2 héten belül le kell játszani, időpontja a bajnokság menetét nem zavarhatja meg. Az új időpontokat ezeknek figyelembevételével kell meghatározni.

15.4 A mérkőzés elvesztése feladással (ki nem állás) esetben a vétkes csapat 5.000 Ft+ÁFA külön eljárási díjat köteles fizetni a szövetség részére. A mérkőzést 20:0 arányban az ellenfél nyeri, továbbá a feladó csapat nem kapja meg a vesztest illető 1 pontot sem. Azt a csapatot, amelyik harmadszor veszít el mérkőzést feladással, a bajnokságból véglegesen töröljük.

* 1. Ki nem állásnak minősülnek az alábbi esetek:
* nem tud pályára küldeni 5 játékost,
* 5 perccel a mérkőzés hivatalos kezdési időpontja után nincs jelen,
* a játékosok érvénytelen, lejárt sportorvosi igazolással rendelkeznek, és ezért nem léphetnek pályára,
* az első játékvezető felszólítása ellenére megtagadja a játékot,
* tevékenységével meghiúsítja a mérkőzés lejátszását.
	1. Jegyzőkönyvről, óráról, eredményjelző berendezésről a ZMKSZ gondoskodik, labdáról (legalább 3db) a csapatok kötelesek gondoskodni.
	2. A csapat minden tagjának egységes, számozott mezben kell megjelennie a mérkőzésen. A hazai csapatnak kell világos mezt viselnie, azonban, ha a két csapat megegyezik, akkor felcserélhetik a mezek színét.
	3. A bajnokság és mérkőzések az MKOSZ által elfogadott és közzétett „Magyar Kosárlabda Versenyszabályok”, valamint a Nemzetközi Kosárlabda Szövetség (FIBA) által elfogadott „Nemzetközi Kosárlabda Játékszabályok” hatályban lévő játékszabályai szerint kerülnek lebonyolításra.

Amennyiben az MKOSZ Elnöksége új szabályzatokat fogad el, a mérkőzéseket azok szerint kell játszani, de az új szabályzatok mellékletének tartalmaznia kell az ezen Versenykiírásra vonatkozó módosításokat.

* 1. Minden olyan esetben, melyről ezen Versenykiírás, illetve a Verseny- és játékszabályok nem intézkednek, az MKOSZ Elnöksége, ill. Versenybizottsága dönt.

**MELLÉKLETEK**

1, Kiállított játékos

2, Leigazolási / átigazolási bizonylat (új játékos esetén)

Új játékos igazolásánál minden esetben kérem megadni a formanyomtatványon szereplő adatokon kívül a következőket. (Lakcím irányítószámmal együtt, játékos posztja, magassága, illetve egy igazolványfénykép)

3, Átigazolási lap

4, Kölcsönadási engedély

5, Megyei Bajnokság Díjtáblája

 Melléklet 1

KIÁLLÍTOTT JÁTÉKOS

Amennyiben a Nemzetközi kosárlabda játékszabályok előírásai alapján a mérkőzés egy résztvevőjét a játékvezetők a mérkőzésből kizárják, a kizárás tényéről és körülményeiről a mérkőzés hivatalos személyeinek részletes jelentést kell tenniük a verseny rendezőjének illetékes testülete felé**.**

A kiállított játékos eltiltása automatikusan 1 mérkőzés. Amennyiben a játékvezető feljelentést tesz abban az esetben az eljárást első fokon a ZMKSZ Fegyelmi Bizottsága folytatja le.

Az elsőfokú határozat ellen fellebbezni az MKOSZ Fegyelmi bizottsága felé van lehetőség.

 Melléklet 2



 Melléklet 3

****



 Melléklet 5.

FOREST Zala Megyei Bajnokságban alkalmazott díjtáblázat:

* Játékvezetői díj: 5.500Ft / Fő / mérkőzés (mérkőzésenként két fő fizetendő)
* Asztalszemélyzet: 2.000Ft / Fő / mérkőzés (mérkőzésenként két fő fizetendő)
* Sportorvosi díj: 2.000Ft / mérkőzés
* Le / átigazolási díj: 3.000Ft /fő
* kölcsönadási engedély (Kettős játékengedély): 3.000Ft / fő
* 12. főtől játékengedély díja: 2.000Ft / fő (Áfa mentes)

A díjak bruttó összegben ÁFA nélkül értendőek.